

## Cyfarfod o’r Pwyllgor Archwilio a Sicrhau Risg

## 10am ar 2 Tachwedd 2021

## Cyfarfod drwy Fideo-gynhadledd

 **Yn bresennol:**

Steve Harford

Phil Davy (Cadeirydd)

Julia Evans

Claire Bevan

**Hefyd yn bresennol:**

Heléna Herklots, Comisiynydd Pobl Hŷn Cymru

Kelly Davies, Prif Swyddog Gweithredu

Katie Holliday, Pennaeth Cyllid ac Adnoddau

Elen Miles, Ysgrifenyddiaeth

**TIAA:**

Helen Cargill
 **Swyddfa Archwilio Cymru:**

Helen Goddard

 **Ymddiheuriadau:**
David Powell

1. Cyflwyniadau

Fe wnaeth Phil Davy, y cadeirydd, groesawu pawb i’r cyfarfod ac estyn ei gydymdeimlad ar ran y pwyllgor i Steve Harford, yn dilyn profedigaeth deuluol. Diolchoch Steve Harford i bawb.

Daeth ymddiheuriadau i law gan David Powell.

1. **Cofrestru Buddiannau** – nid oedd dim i’w nodi ers y cyfarfoddiwethaf.
2. **Cyngor a ddarparwyd i’r Comisiynydd neu i’w staff**Nid oedd dim i’w nodi.
3. **Cofnodion o’r cyfarfod diwethaf (Gorffennaf 2021) a materion yn codi**

Nododd Helen Goddard gywiriad i’r cofnodion gan ddweud mai ei chydweithiwr o Archwilio Cymru a ddaeth i’r cyfarfod blaenorol oedd Matthew Rolls.

Gan gyfeirio at adran 3b, nododd Archwilio Cymru na all y Pwyllgor gymeradwyo’r cyfrifon blynyddol yn dechnegol drwy adroddiad archwilio ISA 260, tan ddiwedd eitem pedwar ar yr agenda.

O safbwynt y dadansoddiad o risgiau ariannol, cadarnhaodd TIAA fod y cynllun terfynol wedi cael ei addasu.

Gofynnodd Claire Bevan a fyddai fersiwn gryno o’r Cyfrifon Blynyddol yn cael eu cyhoeddi ar y wefan. Cadarnhaodd y Comisiynydd y bydd y Pennaeth Cyfathrebu yn cynhyrchu adroddiad cryno.

Mewn ymateb i’r cwestiwn gan y Cadeirydd ynglŷn ag adran 5 a’r digwyddiad data, dywedodd y COO fod y sefydliad wedi gwneud popeth yn ei allu ynglŷn â’r mater hwn a bod yr aelod staff yn fodlon. Bydd y sefydliad hefyd yn ystyried y contract talebau gofal plant ym mis Ionawr.

Cymeradwyodd y pwyllgor gofnodion y cyfarfod a gynhaliwyd ar 22 Gorffennaf 2021.

**3**  **Cynllun Archwilio** **Mewnol

Diweddariad Llafar**

Dywedodd TIAA y byddai’n trafod y cynllun archwilio mewnol ac yn darparu manylion pellach yn ystod y cyfarfod cwmpasu gydag OPCW ar 11 Tachwedd.

**4 Diweddariad ar Archwiliad Allanol Hydref** **2021**

Cadarnhaodd Helen Goddard o Archwilio Cymru fod yr Archwilydd Cyffredinol wedi cymeradwyo’r cyfrifon blynyddol ar 23 Gorffennaf. Bydd yr archwiliad ariannol nesaf yn dechrau yn ystod gwanwyn 2022.

Rhoddodd Helen Goddard ddiweddariad i’r Pwyllgor ar ddigwyddiadau Ymarfer Da Archwilio Cymru, sy’n awr yn cynnwys prosiect dysgu Covid. Hysbyswyd y Pwyllgor y gallai’r cyhoeddiadau diweddar roi gwybodaeth gefndir i’r Comisiynydd a’r tîm.

Diolchodd Claire Bevan i Archwilio Cymru am rannu’r dolenni i’r digwyddiadau Ymarfer Da a gofynnodd a oedd unrhyw grynodebau ar gael gan nad oedd yna amser o hyd i wylio gweminarau. Dywedodd Helen Goddard y byddai’n holi a diolchodd i Claire am yr adborth adeiladol, a fyddai’n cael ei anfon ymlaen at ei chydweithwyr.

Holodd Claire Bevan ymhellach ynglŷn â gwaith archwilio a oedd wedi’i drefnu ac ynglŷn â chysoni â chanfyddiadau Cyflwr y Wlad. Dywedodd Helen Goddard y byddai’n holi ac yn adrodd yn ôl.

Gofynnodd y Cadeirydd a oedd meysydd lle dylai’r Comisiynydd ganolbwyntio ei gwaith o safbwynt adroddiadau Archwilio Cymru a’r heriau i wasanaethau cyhoeddus. Cynghorodd Helen Goddard y dylid archwilio adroddiadau cyhoeddedig gwasanaethau cyhoeddus am fanylion posibl a chadarnhaodd y byddai’n cysylltu â’r Uwch Gynorthwyydd Gweithredol pan gâi adroddiadau eu cyhoeddi.

 **5 Asesu’r Archwiliad Allanol**

Cyflwynodd y Pennaeth Cyllid ac Adnoddau adolygiad 2021 o’r Archwiliad Allanol ar gyfer 2021, gan dynnu sylw’r Pwyllgor at ddwy eitem allweddol:

* Nid yw ffi archwilio’r Comisiynydd wedi cynyddu er 2014 ac oherwydd costau cynyddol chwyddiant mae’n debygol iawn y ceir cynnydd ar gyfer archwiliad 2021-22. Cododd aelodau’r pwyllgor y cwestiwn ynglŷn â hyfywedd y cynnydd hwn ac ystyried y newid i archwiliadau o bell.
* Roedd y berthynas waith gadarnhaol gyda thîm Archwilio Cymru a’r dull adeiladol a gymerwyd wrth graffu ar gyfrifon blynyddol y Comisiynydd wedi cyfrannu at broses archwilio lyfn.

Dywedodd Julia Evans fod presenoldeb Archwilio Cymru yng nghyfarfodydd y Pwyllgor yn holl bwysig ac yn ychwanegu gwerth i’r cyfarfodydd.

Ail-ymunodd Helen Goddard â’r cyfarfod a diolchwyd i Archwilio Cymru am y gwasanaeth a ddarparwyd.

**6 Cynllun** **Busnes Mewnol 2021, Chwarter 2**

Dywedodd y Cadeirydd mai canolbwyntio ar risgiau coch ac ambr yr oeddent.

Cafwyd trafodaeth fanwl ar y risgiau hyn, a darparwyd eglurhad ynglŷn â pham rhoddwyd sgôr goch neu ambr iddynt. Rhoddwyd diweddariad hefyd ynglŷn â’r prosiect ymchwil i gamdriniaeth ac i brosiect profiadau pobl hŷn BAME, a byddai hyn yn arwain at israddio’r risgiau hyn.

Dywedodd y Cadeirydd y gwnaed cynnydd da i gyflawni’r cynllun busnes. Dywedwyd ei bod yn ddogfen gynhwysfawr, sy’n ddynamig gan fod y gweithrediadau’n newid yn aml.

Trafododd Claire Bevan y ffaith bod y Comisiynydd yn ail-raddnodi’r blaenoriaethau strategol a gweithgareddau sy’n hanfodol i’r busnes yn yr adferiad ar ôl Covid-19. Dywedodd y Comisiynydd fod y blaenoriaethau strategol yn cael eu hadolygu’n barhaus yng ngoleuni amgylchiadau newidiol ac oherwydd bod rhai amseriadau nad ydynt dan reolaeth y sefydliad.

Diolchodd y Pennaeth Cyllid ac Adnoddau i bawb am eu hadborth defnyddiol.

**7 Adroddiad Llywodraethu Chwarterol**

* **Adroddiad Llywodraethu**

Dywedodd y COO y cafwyd un cais dan y ddeddf rhyddid gwybodaeth, a bod cyrff eraill yn y sector cyhoeddus hefyd wedi cael yr un cais.

* **Adroddiad o Gyflwr y Sefydliad**

Cyflwynodd y COO ddiweddariad ar yr adroddiad chwarterol a chynghori y ceir sefydlogrwydd yn y sefydliad, heb ddim recriwtio nac ymadawyr ac nid oes dim staff ar absenoldeb oherwydd salwch.

Dywedodd y COO wrth y Pwyllgor fod gweithdai dysgu a datblygu rheolaidd yn cael eu cynnal gan ganolbwyntio ar iechyd a lles a bod y sefydliad wedi cael ei ail-achredu â Dyfarniad Iechyd Gweithle Bach.

Ar ôl ymgynghori â’r staff ynglŷn â’r polisi gweithio hybrid drafft, bydd hwn yn mynd yn fyw ar 2 Ionawr a chaiff y fersiwn derfynol ei rhannu â’r Pwyllgor.

* **Adroddiad Cyfathrebiadau**

Dywedodd y COO fod nifer trawiadau’r cyfryngau yn tueddu i ostwng yn yr haf, nid oes dim pryderon a chaiff cyfarfodydd wythnosol eu cynnal gyda’r Pennaeth Cyfathrebu i drafod materion yn fanwl.

* **Cerdyn Sgorio Cytbwys**

Nodwyd hwn.

* **Adroddiad Ariannol Chwarterol**

Cyflwynodd y Pennaeth Cyllid ac Adnoddau’r adroddiad cyllid chwarterol, gan dynnu sylw’r Pwyllgor at gwblhau fframwaith ariannol Llywodraeth Cymru ar gyfer cyrff y Comisiynydd.

Trafododd y Pwyllgor y risgiau allweddol a welwyd yn yr adroddiad cyllid a nododd berfformiad ariannol y Comisiynydd hyd at 30 Medi 2021.

* **Diweddariad Seiber**

Darparodd y Pennaeth Cyllid ddiweddariad ar gadernid seiber y Comisiynydd.

Oherwydd y risgiau diogelwch cysylltiedig, ni chaiff yr eitem hon ar yr agenda ei chofnodi.

**8 Cofrestr Risgiau Strategol**

Dywedodd y COO fod y Strategaeth Rheoli Risgiau ddiweddar wedi’i hamgáu gyda’r Gofrestr, i’r aelodau ei nodi.

Cadarnhaodd y COO fod y Gofrestr Risgiau yn sefydlog, gyda llawer o risgiau’n lleihau wrth i effaith Covid leihau, gan alluogi’r sefydliad i gynllunio’n well a bod yn llai adweithiol.

Ambr neu wyrdd yw’r rhan fwyaf o’r risgiau ac mae’r camau sydd wedi’u cynllunio yn mynd rhagddynt.

**9 Amcangyfrif Ariannol**diolchodd y Pennaeth Cyllid ac Adnoddau i’r Pwyllgoram eu harweiniad i baratoi ar gyfer Amcangyfrif 2022-23.

Cytunodd y Cadeirydd ac ARAC ar y papur.

**10 Cylch Gorchwyl y Pwyllgor** **Archwilio**

Dywedodd y Cadeirydd fod y Cylch Gorchwyl wedi cael ei gylchredeg a’i fod yn awr wedi cael ei gymeradwyo’n ffurfiol gan y Pwyllgor.

**11 Treuliau’r Comisiynydd**

Cadarnhaodd y COO nad oedd dim treuliau i’w datgan.

**12 Cofrestr** **Rhoddion a Lletygarwch**

Gan gyfeirio at y cyfarfod blaenorol, dywedodd Julia Evans y dylai’r gofrestr adlewyrchu’r rhoddion a gafwyd yn ystod y flwyddyn yn hytrach na’r chwarter diweddaraf. Cytunwyd y byddai cofrestr Ionawr yn cynnwys pob rhodd a ddaeth i law yn ystod 2021-22.

Cadarnhawyd bod cofrestri hanesyddol ar gael ar wefan OPCW.

**13 Adolygu Polisïau**

* **Polisi Codi Pryderon**

Nododd y Pwyllgor y polisi. Dywedodd y COO y trafodwyd ac y cytunwyd ar y polisi hwn yn flaenorol.

* **Polisi Cwynion**

Nododd y Pwyllgor y polisi. Diolchodd y COO i’r Pwyllgor am eu sylwadau a chadarnhau bod y ddau bolisi a nodwyd yn awr wedi’u cwblhau.

**14 Unrhyw fater arall**

Nid oedd unrhyw fater arall.

**15 Adolygu’r Cyfarfod**

Diolchodd y Cadeirydd i’r timau archwilio mewnol ac allanol, a gadawsant y cyfarfod.

Dywedodd Claire Bevan y ceid lefel sicrwydd uchel a’u bod wedi cael cyfarfod cynhyrchiol iawn.

Diolchodd y Cadeirydd i bawb a chau’r cyfarfod.

**16 Dyddiad ac amser y cyfarfod** **nesaf** – dydd Iau 27 Ionawr2022 am 10am**.**